123. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 180 της 27 Απρ./15 Μαΐου 1991 (ΦΕΚ Α΄  72) Κατανομή θέσεων σε Αρχές Εξωτερικού. Έχοντας υπόψη: 1.Το άρθρ. 17 παρ. 4 του Νόμ. 419/1976 «περί Οργανισμού του Υπουργείου Εξωτερικών» (ΦΕΚ 221). 2.Το άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137). 3.Την κοινή απόφαση του Πρωθυπουργού και του Υπουργού Οικονομικών με αριθμό 1140/ 1051173/139010001/9.7.1990 για ανάθεση αρμοδιοτήτων Υπουργού Οικονομικών στον Υφυπουργό Οικονομικών (ΦΕΚ 420/10.7.90 τ.Β΄). 4.Τη γνωμοδότηση του Συμβουλίου της Επικρατείας με αριθμό 5/1991, ύστερα από πρόταση των Υπουργών Προεδρίας της Κυβέρνησης, Εξωτερικών και του Υφυπουργού Οικονομικών, αποφασίζουμε: Άρθρ.1.-Μεταφέρονται από την Κεντρική Υπηρεσία του Υπουργείου Εξωτερικών οκτώ θέσεις του διπλωματικού κλάδου με βαθμό πληρεξουσίου Υπουργού Α΄ ή Β΄ τάξης και κατανέμονται, ανά μία, ως θέσεις πρεσβευτών συμβούλων στις ακόλουθες Διπλωματικές Αρχές: Πρεσβεία Βελιγραδίου, Πρεσβεία Καΐρου, Πρεσβεία Λονδίνου, Πρεσβεία Μόσχας, Πρεσβεία Παρισίων, Πρεσβεία Τόκυο, Μόνιμη Αντιπροσωπεία στο ΝΑΤΟ στις Βρυξέλλες και Μόνιμη Αντιπροσωπεία στους Διεθνείς Οργανισμούς στη Γενεύη. Άρθρ.2.-Μία θέση τεχνικού επικοινωνιών μεταφέρονται από την Πρεσβεία Βόννης και κατανέμεται στο Γενικό Προξενείο Βερολίνου. 40.Α.θ.121-123 Προσωπικό 